Noen skal ha sett en drone i Damsgårdstunnelen.

Det var i 1600-tiden tirsdag politiet fikk den noe spesielle meldingen.

– Det er noen som har meldt fra om det til politiet, men vi har ikke hørt noe. Tunnelen ble i hvert fall stengt, sier vaktoperatør ved Veitrafikksentralen, Morten Hansen til BA.

En drone er altså et fjernstyrt lite modellfly. Det er blitt mer og mer populært. Blant annet å feste kamera på slike.

– Ja, det kan være noen som leker seg. Men vi vil selvfølgelig ikke ha slike droner i tunnelen eller andre steder nærheten av trafikken. Man vil ikke ha slike droner i frontruten for å si det sånn.

– Har du hørt om droner i tunneler før?

– Nei, det har jeg ikke, sier Morten Hansen.

Det er ikke meldt om noe særlig med køer.

Tunnelen var stengt i 20 minutter. Det ble ikke funnet noen drone av politiet.